钦定古今图书集成/明伦汇编/氏族典/第203卷 > 高霞寓
## 钦定古今图书集成/明伦汇编/氏族典/第203卷 > 高霞寓

按《唐书高霞寓传》：“霞寓，幽州范阳人。其先五代不异，
居孝闻里闾。德宗初，采访使洪经纶言之阙，诏表于
门。霞寓能读《春秋》及兵法，颇以感概自尚，狡谲多变，
往见长武城使高崇文，崇文异其才，檄任军职。从击
刘辟有功，擢拜彭州刺史。俄代崇文为长武城使，封
感义郡王。元和中，以左威卫将军从吐突承璀讨王”
承宗有功，拜丰州刺史、三城都团练防御使。《讨吴元
济》也，析山南东道为两镇，以霞寓宿将，拜唐邓隋节
度使，遏贼南冲。霞寓虽悍，而寡谋，统制尤非所善。贼
为北逐之，为伏所掩，遂大败。诏贬归州刺史。乃厚赂
权宦，召为右卫大将军，拜振武节度使，改左武卫大
将军，又节度邠宁，位检校司徒。宝历中，疽发首，不能
事，以右金吾卫大将军召，卒于道。赠太保。